PMIndiaData/PMIndiaSum huggingface dataset:
মন্ত্রীমন্দলনা ইন্সোলভেন্সী অমসুং বেঙ্করপসী কোদ (অনিশুবা এমেন্দমেন্ত) বিল, ২০১৯ অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ঙসি ইন্সোলভেন্সী অমসুং বেঙ্করপসী কোদ (অনিশুবা এমেন্দমেন্ত) বিল, ২০১৯গী থোংদা ইন্সোলভেন্সী অমসুং বেঙ্করপসী কোদ, ২০১৬ (কোদ)তা এমেন্দমেন্ত তৌনবা ৱাফম অয়াবা পীখ্রে। এমেন্দমেন্ত অসিনা ইন্সোলভেন্সী রিজোলুসন প্রোসেস মনুংদা মায়োক্নরিবা খুদোংচাদবা কয়া লৌথোক্নবা পান্দম থম্লি। ৱারোল অসিগী শম্লকপা ৱাফম এমেন্দমেন্ত বিল অসিনা ইন্সোলভেন্সী অমসুং বেঙ্করপসী কোদ, ২০১৬ (কোদ)তা সেক্সন ৫(১২), ৫(১৫), ৭, ১১, ১৪, ১৬(১), ২১(২), ২৩(১), ২৯এ, ২২৭, ২৩৯, ২৪০ এমেন্দ তৌগনি অমসুং অনৌবা সেক্সন ৩২এ হাপচিনগনি। থেংনরিবা ১. বোতলনেকশিং লৌথোক্নবা কোদ, সি.আই.আর.পি. স্ত্রিমলাইন তৌবা অমসুং লাস্ত মাইল ফন্দিং ঙাক্তুনা থম্নবদা এমেন্দ তৌবনা শেল-থুমগী ফিভম ফত্রবা সেক্তরশিংদা শেল থাদবা হেঙ্গৎহল্লগনি। ২. কোর্পোরেৎ ইন্সোলভেন্সী রিজোলুসন প্রোসেস (সি.আই.আর.পি.)কী শিংথানীংঙাই ওইদবা ত্রিগরিং ঙাকথোক্নবা ওথোরাইজ তৌরবা রিপ্রজেন্তেতিব অমনা ফাইনান্সিয়েল ক্রিদিতরশিং রিপ্রজেন্ত তৌনবগীদমক অহেনবা থোঙখোং হাপচিনবা। ৩. কোর্পোরেৎ দেবতরগী বিজিনেসকী খাথংবা লৈরোল মাংহন্দে হায়বদু শোয়হন্দবা। ৪. আই.বি.সি.গী মখাদা রিং-ফেন্সিং কোর্পোরেৎ দেবতর রিজোল্ব তৌবা।
পি.এম.না মনু ভাকর, রাহি সর্নোবাত, সৌরভ চৌধুরী অমসুং অভিশেক বর্মাবু পোলেন্দা আই.এস.এস.এফ. প্রসিদেন্তস কপ্তা মেদলশিং ফংলকপদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মনু ভাকর, রাহি সর্নোবাত, সৌরভ চৌধুরী অমসুং অভিশেক বর্মাবু পোলেন্দা আই.এস.এস.এফ. প্রসিদেন্তস কপ্তা মেদলশিং ফংলকপদা হরাওবা ফোংদোকখ্রে ত্বীত অমদা, প্রধান মন্ত্রীনা হায়খি; “@realmanubhaker, @SarnobatRahi, @SChaudhary2002 অমসুং @abhishek_70007 পোলেন্দা @ISSF_Shooting প্রসিদেন্তস কপ্তা মেদলশিং ফংলকপদা হরাওবা ফোংদোকচরি। মখোয়গী পুক্নিং হুবা খুৎশান্নদা ভারতকী মীয়াম্না চাউথোকচরি। মখোয়গী তুংগী অহেনবা তান্নবদা খ্বায়দগী মকোক থোংনবা য়াইফ পাউজেল পীজরি”।
পি.ভি. নরসিমহা রাওগী মপোক কুমওন লাকপদা প্রধান মন্ত্রীনা মহাকপু নীংশিংখ্রে

ভারতকী হান্নগী প্রধান মন্ত্রী শ্রী পি.ভি. নরসিমহা রাওগী মপোক কুমওন লাকপদা প্রধান মন্ত্রী শ্রী নরেন্দ্র মোদীনা মহাকপু নীংশিংখ্রে। প্রধান মন্ত্রীনা হায়খি, “শ্রী পি.ভি. নরসিমহা রাওবু মহাক্কী মপোক কুমওন্না লাকপদা নীংশিংজরি। অফাওবা স্কোলর অমদি থোইদোক হেন্দোকপা এদমিনিস্ত্রেতর অমা, ঐখোয়গী পুৱারীগী য়াম্না ফিভম চাদবা মতমদা মহাক্না জাতি অসিবু লমজিংবীখি। জাতিগী চাউখৎ থৌরাংদা মহাক্না লৌরম্বা থৌদাং অমসুং খোংথাংশিং অদুগীদমক মহাকপু মতম পুম্নমক্তা নীংশিংদুনা লৈহৌরগনি।”
পি.এম. মোদিনা চেমপিয়ন্স হৌদোকখ্রে: এম.এস.এম.ই.শিং মপাঙ্গল কলহন্নবা তেক্নোলোজীগী প্লেৎফোর্ম

প্রধান মন্ত্রী শ্রী নরেন্দ্র মোদিনা ঙসি ক্রিয়েসন এন্দ হার্মোনিয়স এপ্লিকেসন ওফ মোদর্ন প্রোসেসেস ফোর ইনক্রিজিং দি আউতপুৎ এন্দ নেসনেল স্ত্রেঙ্গথ, চেম্পিয়ন কৌবা তেক্নোলোজী প্লেৎফোর্ম অমা হৌদোকখ্রে‍। মমিং অসিনা তাকচবগী মতুং ইন্না পোর্তেল অসি অপীকপা য়ুনিৎশিংবু মখোয়গী খুদোংচাদবশিং পাম্বৈ পীবিদুনা, পুক্নীং থৌগৎপিদুনা, ঙাক্লৌ পীবিদুনা, মতেং পাংবীদুনা অমদি খুৎশম্ননা চৎপীদুনা অচৌবা য়ুনিৎ ওইহন্নবগীদমক্তনি‍। মসি এম.এস.এম.ই. মন্ত্রালয়গী তশেং তশেংবা ৱান-স্তোপ-সোপ পাম্বৈ অমনি‍। আই.সি.তি.দা য়ুম্ফম ওইবা সিস্তেম অসি এম.এস.এম.ই.শিংবু মখোয়গী খুদোংথিবা ফিভমদা মতেং পাংনবা অমদি লৈবাকসিগী অমদি মালেমগী মীথোইবা ওইরক্নবা খুৎশম্ননা চৎপীনবা লিংখৎপনি‍। চেম্পিয়ন্সকী মপুং ওইবা পান্দমশিং: ১. খুদোংচাদবা কোকহনবা: শেল-থুম, মচাক মথুম, শিন্মী, রিগুলেতরী পর্মিসন্নচিংবা এম.এস.এম.ই.শিংনা থেংনরিবা খুদোংচাদবশিং মরুওইনা কোবিদনা থোকহল্লিবা খুদোংথিবা তানফমসিদা কোকহন্নবা পাম্বৈ পীবা ২. মখোয়বু অনৌবা খুদোংচাবশিং লৌশিনবদা মতেং পাংবা: মেদিকেল ইক্বুইপমেন্তশিং অমদি পি.পি.ই., মাস্কনচিংবা এসেসরীশিং শাবা অমসুং মখোয়শিংবু লৈবাকসিগী অমদি মালেমগী কৈথেলশিংদা থাদোকপা য়াওনা; ৩. মায় পাক্কদবা ৱাখল্লোন খঙদোকপা অমদি পুক্নীং থৌগৎপা: হায়বদি হৌজিক ওইরিবা ফিভম অসি মায়োক্নদুনা লেপ্পা ঙমবা অমদি লৈবাকসিগী অমসুং মালেমগী মীথোইবা ওইরকপা ঙমগদবা এম.এস.এম.ই.শিং। মসি তেক্নোলোজীনা য়োম্লবা কন্ত্রোল রুম-কম-মেনেজমেন্ত ইন্ফোর্মেসন সিস্তেমনি‍। তেলিফোন, ইন্তর্নেৎ অমদি ভিদিও কন্ফরেন্সিং য়াওনা আই.সি.তি. খুৎলায়শিংগী মথক্তা সিস্তেম অসি আর্তিফিসিএল ইন্তেলিজেন্স, দেতা এনালাইতিক্স অমসুং মেচিন লর্নিংনা মপুং ফাহল্লি‍। মসি জি.ও.আই.গী মরুওইবা গ্রিভান্সেস পোর্তেল সি.পি.জি.আর.এ.এম.এস. অমসুং এম.এস.এম.ই. মন্ত্রালয়গী মশাগী অতৈ ৱেব বেজ মেকানিজমশিংগসু রিএল তাইম বেসিস্তা মপুং ফানা পুনশিল্লে‍। আই.সি.তি. আর্কিতেকচর অপুনবা অসি এ.আই.সি.গী মতেংগা লোয়ননা মমল তিংদনা ইন-হাউসতা শেমলকপনি‍। মসিগা মান্ননা ফিজিকেল ইন্ফ্রাস্ত্রকচর অসিসু রেকোর্দ মতমদা মন্ত্রালয়গী দম্পিং রুম অমদা শেমগৎখিবনি‍। সিস্তেম অসিগী শরুক অমা ওইনা হব এন্দ স্পাইক মোদেলদা কন্ত্রোল রুমশিগী নেতৱর্ক অমসু শেমগৎলে‍। হব অসি নই দিল্লীদা এম.এস.এম.ই. সেক্রেতরীগী ওফিসতা লৈ‍। মশাশিংনা স্তেৎশিংদা এম.এস.এম.ই. মন্ত্রালয়গী তোঙান তোঙানবা ওফিস অমদি ইনস্তিত্যুৎশিংদা লৈ‍। হৌজিক্কী ওইনা স্তেৎ লেভেল কন্ত্রোল রুম ৬৬ শেমগত্তুনা মথৌ তৌবা য়াহল্লে‍। মখোয়শিং অসি চেম্পিয়ন পোর্তেলগী মথক্তা ভিদিও কনফরেন্সিংগী খুত্থাঙদসু শম্নহল্লি‍। লোয়শঙশিংদা অকুপ্পা স্তেন্দর্দ ওপরেতিং প্রোসিদ্যুর (এস.ও.পি.) অমা পীখ্রে অমসুং স্তাফশিং থমখিবগা লোয়ননা মখোয়গীদমক ত্রেনিংসু শিনখ্রে‍। থৌরম অসিদা এম.এস.এম.ই. অমসুং রোদ ত্রান্সপোর্ত অমদি হাইৱেজ মন্ত্রী শ্রী নীতিন গরকরীসু শরুক য়াখি‍।
পাৱর মন্ত্রালয় অমসুং ন্যু অমসুং রিন্যুয়েবল ইনর্জী মন্ত্রালয়গী থবকশিংগী মতাংদা প্রধান মন্ত্রীনা লুচিংদুনা পাংথোকখিবা মীফমগী তেন্তকপা পাউদম

ঙরাং নুমিদাং, প্রধান মন্ত্রীনা পাৱর মন্ত্রালয় অমসুং ন্যু অমসুং রিন্যুয়েবল ইনর্জী মন্ত্রালয়গী থবকশিং অমুক হন্না য়েংশিনখ্রে। পাৱর সেক্তরনা থেংনরিবা খুদোংচাদবশিং কোকহন্নবা শেমদোক্লবা তারিফ পোলিসী অমসুং ইলেক্ত্রিসিতী (এমেন্দমেন্ত) বিল ২০২০ মীফম অদুদা খন্নখি। পাৱর সেক্তরনা থবক ফজনা পাংথোক্তুনা কঞ্জুমরশিংগী অপেনবা হেনগৎহন্নবা অমসুং শেল-থুমগী ফিবম ফগৎহনবগী দরকার ওইবা অদু প্রধান মন্ত্রীনা ফোংদোকখি। মহাক্না হায়খি পাৱর সেক্তরদা লৈরিবা খুদোংচাদবশিং মরুওইনা ইলেক্ত্রিসিতী য়েন্থোকপদা থেংনরিবা অৱাবা অসি রাজ্যশিং অমসুং মফম কয়া অমগা অমগা মান্নদে। রাজ্য খুদিংমক্তা শিজিন্নবা য়াবা পাম্বৈ অমা থিবগী মহুৎতা, রাজ্য অমমমগী ফিবম ফগৎহন্নবা মন্ত্রালয়না রাজ্য অমগী অকক্নবা পাম্বৈশিং শিজিন্নগদবনি। মহাক্না হায়খি মীয়াম্না মখোয়গী দিস্কোমশিং কয়া য়াম্না ফজনা থবক তৌরিবগে হায়বা খঙনবা দিস্কোমশিংনা মখোয়গী পাংথোক্লিবা থবকশিং অদু চাংনাইনা ফোংদোক্নবা পাৱর মন্ত্রালয়না থবক পায়খৎকদবনি। পাৱর সেক্তরদা শিজিন্নরিবা খুৎলায়শিং ভারত্তা শানবা থবক পায়খৎকদবনি। ন্যু অমসুং রিন্যুয়েবল ইনর্জীগী মতাংদা প্রধান মন্ত্রীনা হায়খি লৌউ-শিংউগী থবকশিংদা সোলর ৱাতর পম্পশিং অমসুং সোলর কোল্দ স্তোরেজশিং ফজনা ফংহন্নবা থবক পায়খৎকদবনি। য়ুম মথক্তা সোলর সিস্তেমশিং থম্নবা অনৌবা থবকশিং হৌদোক্কদবনি অমসুং রাজ্য খুদিংমক্না য়ামদ্রবদা শহর অমা (কোনুং নৎত্রগা মমিং চৎপা লমকোয়ফম অমা হেক্তা) য়ুম মথক্তা সোলর পাৱরগী থবকশিং পায়খৎতুনা সোলর সিতী শেমগৎকদবনি। অহেনবা থবক পীবদা মতেং পাংনবা ভারত্তা ইঙ্গোৎশিং, ৱেফরশিং, সেলশিং অমসুং মোদ্যুলশিং শানবা থবকশিং পায়খৎকদবনি। কর্বোন ন্যুত্রিয়েল ওইবা লাদাখ অমা শেমগৎনবা থৌরাং খোংজেল য়াংনা পায়খৎপা অমসুং সোলর অমসুং ৱিন্দ ইনর্জী শিজিন্নদুনা সমুদ্র মপানগী লমশিংদা থক্নবা ঈশিং ফংহনবগী থবক পায়খৎপা প্রধান মন্ত্রীনা পামখি।
বালমিকী জয়েন্তি লাকপদা প্রধানমন্ত্রীনা প্রজাদা নুঙাইবা ফোংদোকখ্রে

বালমিকী জয়েন্তি লাকপদা প্রধানমন্ত্রী শ্রী নরেন্দ্র মোদীনা প্রজাদা নুঙাইবা ফোংদোকখ্রে । প্রধানমন্ত্রীনা হায়খি,”বালমিকী জয়েন্তিদা য়াইফ পাওজেল পিজরি । অফাওবা লাইনিংবা অমা অমসুং মাস্তর লিতেরেচর, মহাক্কী ইনাক খুল্লবা আইদিয়েলশিং অমসুং থবকশিংনা জেনরেসনশিংবু লমজিং লমতাকপিরি । বালমিকী জয়েন্তিদা য়াইফ পাওজেল পিজরি ।”
প্রধান মন্ত্রীনা পি.এম. – শ্রী য়োজনা লাউথোকখ্রে

ঙসি ওজাশিংগী নুমিৎকী থৌরমদা প্রধান মন্ত্রী, শ্রী নরেন্দ্র মোদীনা প্রধান মন্ত্রী স্কুল্স ফোর রাইজিং ইন্দিয়া (পি.এম.-শ্রী) য়োজনাগী মখাদা ভারত শিনবা থুংবদা লৈরিবা স্কুল ১৪,৫০০ চাউখৎহন্নবা অমসুং অপগ্রেদ তৌনবা লাউথোকখ্রে। পি.এম.-শ্রী স্কুলশিংদা মহৈ-মশিং তাকপী-তম্বীনবা মোদর্ন, ত্রান্সফোর্মেস্নেল অমসুং হোলিস্তিক ওইবা পাম্বৈ শীজিন্নগনি। শ্রী মোদীনা পি.এম.-শ্রী স্কুলশিংনা এন.ই.পি.গী ৱাখল্লোন্দা ভারত শিনবা থুংবদা লৈরিবা মহৈরোয় লাখ কয়াদা কান্নবা পীরগনি হায়না থাজবা ফোঙদোকখি। প্রধান মন্ত্রীনা ত্বিত তৌখি; “ঙসি #TeachersDay অসিদা ঐহাক্না অনৌবা থৌশিল – প্রধান মন্ত্রী স্কুল্স ফোর রাইজিং ইন্দিয়া (পি.এম.-শ্রী) য়োজনাগী মখাদা ভারত শিনবা থুংবদা লৈরিবা স্কুল ১৪,৫০০ চাউখৎহন্নবা অমসুং অপগ্রেদ তৌনবা লাউথোকপদা নুংঙাইবা ফাওই। মখোয় অসিনা এন.ই.পি.গী মপুং ফাবা ৱাখল্লোন য়াওবা মোদেল স্কুলশিং ওইরগনি।” “পি.এম.-শ্রী স্কুলশিংদা মহৈ-মশিং তাকপী-তম্বীনবা মোদর্ন, ত্রান্সফোর্মেস্নেল অমসুং হোলিস্তিক ওইবা পাম্বৈ শীজিন্নগনি। দিস্কবরী ওরিয়েন্তেদ ওইবা, লর্নিং সেন্ত্রিক ওইবা মওংদা তাকপী-তম্বীবদা মীৎয়েং চংগনি। খ্বাইদগী নৌবা তেক্নোলোজী, স্মার্ত ক্লাসরুমশিং, শান্ন-খোৎনবা অমসুং অহেনবা কয়া য়াওনা মোদর্ন ইনফ্রাদা মীৎয়েং থমগনি।” “নেস্নেল এজুকেসন পোলিসীনা চহি খরা অসিদা এজুকেসন সেক্তরদা অওনবা পুরকখি। পি.এম.-শ্রী স্কুলশিংনা এন.ই.পি.গী ৱাখল্লোন্দা ভারত শিনবা থুংবদা লৈরিবা মহৈরোয় লাখ কয়াদা কান্নবা পীরগনি হায়না ঐহাক্না থাজৈ।”
গুজরাতীশিংগী মফমদা পি.এম.না গুজরাতকী অনৌবা চহিগী য়াইফ পাউজেল পীরক্লি

প্রধান মন্ত্রী, শ্রী নরেন্দ্র মোদীনা গুজরাতী পুম্নমক্কী মফমদা গুজরাতকী অনৌবা চহিনা লাকপদা য়াইফ-পাউজেল পীরক্লি‍। অনৌবা চহিনা মীপুম খুদিংগী পুন্সিদা মঙাল পীনবিদুনা পুম্নমকপু চাওখৎ লম্বীদা লমজিংবিবা ওইরসনু হায়না মহাক্না পাউজেল পীরকখি‍। গুজরাতনা মতম পুম্বদা মায় পাকপগী অনৌবা পন্দোল লোম্বা ওইরসনু হায়নবসু মহাক্না পাউজেল পীরকখি‍। ত্বীত অমদা, প্রধান মন্ত্রীনা ফোঙদোকখি; “গুজরাতী পুম্নমক্কী মফমদা অনৌবা চহিগী য়াইফ পাউজেল পীজরি…!! ঙসিদগী হৌরিবা অনৌবা চহি অসিনা অদোমগী পুন্সিদা মঙাল পীনবিদুনা চাওখৎ লম্বীদা লমজিংবিবা ওইরসনু… অনৌবা ফিরেপ, অনৌবা ফিদম, অনৌবা পান্দম অমদি গুজরাতনা মতম পুম্নমক্তা মায় পাকপগী অনৌবা পন্দোল লোম্না কাখৎলকপা ওইরসনু হায়না অনৌবা চহিগী য়াইফ-পাউজেল পীজরি…”
প্রধান মন্ত্রী অমসুং পেলেস্তাইনগী রাস্ত্রপতিগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা পেলেস্তাইনগী রাস্ত্রপতিগী হিজ এক্সিলেন্সী শ্রী মহমুদ অব্বাসকা ঙসি তেলিফোন্দা ৱারী শানখ্রে। প্রধান মন্ত্রীনা রামজানগী লাক্কদৌরিবা শেংলবা থাগীদমক পেলেস্তাইনগী রাস্ত্রপতি অমসুং প্রজাশিংগী মফমদা নুংঙাইবা ফোংদোকখি। লুচিংবা অনিনা হৌজিক চত্থরিবা কোবিদ-১৯ লাইচৎনা ওইহল্লক্লিবা শিংনবশিংদা খন্ন-নৈনখি অমদি ফিভম অসি লাকশিন্নবা মখোয়-মখোয়গী মরী লৈনবা লৈবাকশিংদা লৌখৎলিবা খোংথাংশিংবু অমনা অমদা পাউদমখি। প্রধান মন্ত্রীনা পেলেস্তাইনগী ওথোরিতীশিংবু ভাইরস অসিদগী মখোয়গী মীয়াম্বু ঙাকথোক্নবা হোৎনরিবশিং অদুদা থাগৎপা ফোংদোকখি অমদি হোৎনরিবশিং অসিগীদমক ভারতকী মায়কৈদগী পাংবা য়াবা তেঙবাং পুম্নমক পাংগনি হায়না থাজবা পীখি। লুচিংবা অনিনা শিংনরক্লিবা মতম অসিদা তেঙবাংগী লম্বী য়াত্থোক্নবগীদমক চানবা থাক্তা লেপ্পা লৈতনা পাউ ফাওননবা য়ানখি।
য়ু.এস.কী সেক্রেতরী ওফ স্তেত মাইকেল পোম্পিওনা প্রধান মন্ত্রীগা উনখ্রে

য়ু.এস.কী সেক্রেতরী ওফ স্তেত মাইকেল আর. পোম্পিওনা ঙসি অয়ুক প্রধান মন্ত্রী শ্রী নরেন্দ্র মোদীগা উনখ্রে। সেক্রেতরী পোম্পিওনা প্রধান মন্ত্রীগী মফমদা রাস্ত্রপতি ত্রম্পকী য়াইফ-পাওজেল পাওদমখি অমদি মীখলদা মায় পাক্লকপদা প্রধান মন্ত্রীবু নুংঙাইবা ফোংদোকখি। প্রধান মন্ত্রীনা সেক্রেতরী পোম্পিওবু মহাক্কী নুংঙাইবা ফোংদোকপা অদুগীদমক থাগৎপা ফোংদোকখি অমদি রাস্ত্রপতি ত্রম্পকী য়াইফ-পাওজেল অদুগীদমক মফমদা মহাক্কী থাগৎ ৱাহৈ পাওদম্নবা হায়জখি। সেক্রেতরী পোম্পিওনা ভারতকা লোয়ননা অচেৎপা মরী থম্বা অমদি অপুনবা মিৎয়েং অমসুং পান্দম অদু ফংনবা পুন্না থবক তৌমিন্নবদা য়ু.এস. সরকারগী মখা তাবা অপাম্বা অদু ফোংদোকখি। প্রধান মন্ত্রীনা ললোন-ইতিক অমসুং ইকোনোমী, ইনর্জী, দিফেন্স, তেরোরিজম থেংনবা অমসুং মীয়ামগী মরক্তা পাও ফাওনবদা লৈবাক অনিগী ওইবা মরীগী মপুংফাবা থৌনা অদু ফংনবা মহাক্কী অচেৎপা ৱাফম অদু ফোংদোকখি।
মন্ত্রীমন্দলনা হিন্দুস্তান বেজিতেবল ওইল্স কোর্পোরেসন লিমিতেদনা মপু ওইদুনা শান্দোকপা লম হাউশিং অমসুং অর্বান এফিয়র্স মন্ত্রালয়দা পীবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা বেজিতেবল ওইল্স কোর্পোরেসন লিমিতেদ (ঐচভিওসি)না মপু ওইদুনা শান্দোকপা লম্বু মতিক চানা শিজিন্ননবগীদমক/শিল-লাংননবগীদমক হাউশিং অমসুং অর্বান এফিয়র্স মন্ত্রালয় (এমওঐচয়ুএ)দা পীথোকখিনবা মখোয়গী অয়াবা ৱারোল পীখ্রে। ঐচভিওসিগী মপু ওইদুনা শান্দোকপা লম্বু পীথোকখিবগী মহুত্তা, ঐচভিওসিনা সরকারদগী লৌখিবা লোন পুম্নমক অমসুং মদুগী শেন্দোইগা কোন্ননা কোক্নরগনি। সরকারনা তোঙান তোঙানবা কোর্তশিং/ত্রিব্যুনেলশিং/ওথোরিতীশিংদা পন্দুনা লৈবা কেসশিংনা মরম ওইদুনা তুংলমচৎতা ওইরক্কদবা ঐচভিওসিগী থৌগাইশিং অদুদসু মিৎয়েং থমখি। শহর তরেৎতা লৈরিবা লম অসি চহি কয়াদগী শিজিন্নদনা লৈরক্লবনি। এমওঐচয়ুএদা শান্দোক্লবা লম অসি পীখিবনা লম অসি মীয়ামগী থবক থৌরমগীদমক্তা শিজিন্নরগনি।
পি.এমনা সি.দবল্যু.জি. ২০২২দা লবলী চৌবে, পিঙ্কি সিংহ, নয়নমোনি সেকিয়া অমসুং রুপা রানি তির্কীনা লোন বোল্সতা গোল্দ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহমদা পাঙথোক্লিবা সি.দবল্যু.জি. ২০২২দা লবলী চৌবে, পিঙ্কি সিংহ, নয়নমোনি সেকিয়া অমসুং রুপা রানি তির্কীনা লোন বোল্সতা গোল্দ মেদল লৌরকপদা থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; “বর্মিংহমদা পুৱারী ওইরগদবা মওংদা মাইপাকপা ঙমখ্রে! লোন বোল্সতা ইকাই খুম্ননীংঙাই ওইরবা গোল্দ লৌরকপদা লবলী চৌবে, পিঙ্কি সিংহ, নয়নমিনি সেকিয়া অমসুং রুপা রানি তির্কীদমক ভারতনা চাউথোকচাবা পোকই। তীম অসিনা মখোয়গী হৈশীংবা অদু উৎখি অমসুং মখোয়গী মাইপাকপা অসিনা ভারত মচা কয়াদা লোন বোল্স শান্ননীংনবগী ইথিল পীরগনি।”
কংগ্রেগেসন ওফ হোলি ফেমিলিনা প্রধান মন্ত্রী থাগৎলি

বি আই মাদর মারিয়ম থ্রেসিয়া কেনোনাইজেসন তৌবদা মহাক্কী মন কি বাত থৌরমদা মহাক্না থাগৎপগীদমক কংগ্রেগেসন ওফ হোলি ফেমিলিনা প্রধান মন্ত্রী নরেন্দ্র মোদী থাগৎলি । “ইমুং কয়া মতেং পাংলিবা বি আই মাদর মারিয়ম থ্রেসিয়া কেনোনাইজেসন তৌবদা মন কি বাত থৌরমদা থাগৎপগীদমক কংগ্রেগেসন ওফ হোলি ফেমিলিগী সুপররিয়র জেনরেল, সেনিয়ন উদায়া সি ঐচ এফ ঐনা অদোম্বু থম্মোয় শেংনা থাগৎলি । মহাক খুদোংথিবা কয়া মায়োক্নদুনা মহাক্কী মিসন মাইপাকহনখিবা মীৎয়েং শানবা, লাইনিংবী নুপী অমা, অচৌবা অঙকপা মীওই অমনি । নুংশিবা অমসুং শান্তি ফংহন্দুনা অমসুং ইজুকেসনগা লোয়ন্না ইমুং কয়া ফিবম ফগৎহন্নবা থবক কন্না শুখিবী ভারতকী অনৌবা সেন্ত মারিয়ম থ্রেসিয়াগী মফমদা অদোম্না থম্মোয় শেংনা থাগৎপা ফোংদোক্লি । লৈবাক অসি শেমগৎপদা মহাক্না অচৌবা থৌদাং অমা লৌরি । ইকায়খুম্নরবা মোদীজি মন কি বাত মনুংদা পীখিবা নহাক্কী থাগৎপগী পাউজেল অসি য়াম্না ফজখি অমসুং মসি ঐখোয়গী কংগ্রেগেসনগী মীপুম খুদিংমক অমসুং মীয়াম্না থাগৎনখি” হায়না কংগ্রেগেসন ওফ হোলি ফেমিলিনা প্রধান মন্ত্রীদা পীরকপা চিথি অমদা পনখি । মারিয়ম থ্রেসিয়া কেনোনাইজেসন তৌবদা মহাক্কী থাগী রেদিওগী থৌরম মন কি বাত্ত হরাওবা ফোংদোক্লদুনা প্রধান মন্ত্রী নরেন্দ্র মোদীনা হায়খি “লাক্লিবা ওক্তোবর ১৩দা পোপ ফ্রান্সিসনা সিস্তর মারিয়ম থ্রেসিয়া সেন্ত অমনি হায়না লাউথোক্কদবা অসি ভারতমচা খুদিংমক্কী চাউথোকচবনি । ঐনা থম্মোয় শেংনা সিস্তর মারিয়ম থ্রেসিয়া ইকায়খুম্নবা উৎলি অমসুং ভারতকী মীয়াম মরুওইনা ঐখোয়গী খৃস্তিয়ান ইনাওশিং অমসুং ইচলশিং মসিগী মাইপাকপা অসিগীদমক থাগৎলি” ।
চাউখৎ-থৌরাংগীদমক স্পেস তেক্নোলোজী শান্তি ওইনা শীজিন্ননবা ভারত অমসুং তাজকিস্থানগী মরক্তা মতেং পীননবা এম ও য়ু তৌনবা মন্ত্রীমন্দলনা অয়াবা  পীরে

চাউখৎ–থৌরাংগীদমক স্পেস তেক্নোলোজী শান্তি ওইনা শীজিন্ননবা ভারত অমসুং তাজকিস্থানগী মরক্তা মতেং পীননবা এম ও য়ু তৌনবা প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা অয়াবা পীরে। এম ও য়ু অদু ২০১৮গী ওক্তোবর ৮দা তাজকিস্থানগী দুসানবেদা খুৎয়েক পীনখিবনি। অকুপ্পশিং: এম ও য়ু অসিনা পৃথিবীগী রিমোত সেন্সিং, সেতিলাইত কম্মুনিকেসন, সেতিলাইত নেভিকেসন, স্পেস সাইন্স, প্লানেত থিবা, স্পেসক্রাফ শীজিন্নবা অমসুং স্পেস তেক্নোলোজী শীজিন্নবগী লমদা মতেং পীনবা ঙমহনগনি। দি এস ও/ইসরো অমসুং স্তেদ কম্মিতি ওফ লেন্দ মেনেজমেন্দ অমসুং তাজকিস্থানগী জিওদেসিগী মেম্বরশিং য়াওদুনা জোইন্দ ৱার্কিং গ্রুপ অমা লিংখৎপদা এম ও য়ু অসিনা মতেং পাংগনি। মসিনা এম ও য়ু অসি থবক ওইনা পায়খৎনবা অকক্নবা মতম অমা লেপথোকপা য়াওনা তৌগদবা থবকশিং থৌরাং তৌবা ঙমহনগনি। অচৌবা ইথিল : খুৎয়েক পীনখ্রবা এম ও য়ু অসিনা পৃথিবীগী রিমোত সেন্সিং, সেতিলাইত নেভিকেসন, স্পেস সাইন্স, প্লানেত থিবগী লমদা অনৌবা থবক কয়া পায়খৎপদা মতেং ওইগনি। কান্নবশিং: এম ও য়ু অসিনা মীওইবা খুন্নাইগী য়াইফনবা স্পেস তেক্নোলোজীশিং শীজিন্নবদা পুন্না থবক পায়খৎমিন্নবা ঙমহনগনি। মসিনা থবক ওইনা পায়খৎনবা অকক্নবা মতম অমা লেপথোকপা য়াওনা তৌগদবা থবকশিং থৌরাং তৌবা ঙমহনগনি অমসুং মসিগী য়ানচে অসিগী প্রোবিসনশিং থবক ওইনা পায়খৎহনগনি। নুংগীৱারোল : স্পেস তেক্নোলোজীগী লমদা মতেং পীননবা তাজকিস্থান্না পুখৎলকপা ৱাফমশিং অমুক হন্না য়েংশিনবদা , তাজকিস্থান্না মসিগী ওফিসিয়েলশিং লম শীজিন্নবা, লৌউ-শিংউগী মেনেজমেন্ত অমসুং দিজাস্তর মেনেজমেন্তগী লমদা ত্রেনিং পীবা পাম্লি। এম ই এগী আই তি ই সি প্রোগ্রামগী মখাদা ২০১৭গী জুলাই-দিশেম্বর ফাওবগী মনুংদা তাজকিস্থানগী ওফিসিয়েল ৬০(বেতচ ৩) ইসরোগী ইন্দিয়ান ইন্সিতিতুৎ ওফ রিমোত সেন্সিং(এম আর এস)না অতেনবা মতমগী ত্রেনিং পীখ্রে। চৈরক অসিদা , তাজকিস্থানদা লৈবা ভারতকী এম্বেসেতর অমসুং এম ই এগী জোইন্ত সেক্রেতরি (য়ুরেসিয়া)না তাজকিস্থানগা স্পেসগী লমদা মতেং পীনবগী এম ও য়ু অসি থবক ওইনা হৌনবা খঙহনখি অমসুং ২০১৬গী নবেম্বরদা তাজকিস্থানদা লৈবা ভারতকী মিসন্না স্পেসগী মতেং পীনবগী দ্রাফ তৌরবা এম ও য়ু অদু ফংখি। নাকল অনিমক্না সরকারশিংগী মরক্কী এম ও য়ু অদু য়ানখি অমসুং মদু খুৎয়েক পীনখি অমসুং ভারতকী প্রসিদেন্দনা তাজকিস্থানদা চৎপদা খুৎশীন্নখি।
প্রধান মন্ত্রীনা ন্যু ইন্দিয়া কনক্লেবতা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি ন্যু দিল্লীদা পাংথোকপা ৱাই.৪দি. ন্যু ইন্দিয়া কনক্লেবতা ৱা ঙাংখ্রে। মহাক্না হায়খি মদুদি ঙসিদি লৈবাক অসি ত্রান্সফোর্মেশনগী তাঙ্কক অমদা চৎলি। ঙসিদি ভারত অসি মালেমদা খোংজেল য়াংনা শেল-থুমগী ফিভম ফগৎলক্লিবা লৈবাক্নি হায়না অকনবা ৱাফম ফোংদোক্লদুনা প্রধান মন্ত্রীনা হায়খি মদুদি ইন্তর্নেস্নেল রিপোর্ত অমগী মতুং ইন্না ভারত্তা লৈত-লাইরবগী মশিং হন্থরে। প্রধান মন্ত্রীনা ফোংদোকখি মদুদি নহাশিংগী এস্পিরেসন অমসুং পৱরগুম্না ভারতনা অচৌবা, ত্রান্সফোর্মেতিব ওইবা থবকশিং পাংথোক্লি। মসিগা মরি লৈননা অঙাং কোতি অহুমদা তিকা থাখিবা; হৌখিবা চহি ৪দা কিলোমিতর লাখ ১.৭৫ শাংবা খুঙ্গংগী লম্বীশিং শেমখিবা; ২০১৭কী ওক্তোবর থাদগী য়ুম লাখ ৮৫দা মৈ ফংহনখিবা; লাইরবশিংগী মফমদা গ্যাস কনেক্সন কোতি ৪.৬৫ ফংহনখিবা; অমদি হৌখিবা চহি ৪দা লাইরবশিংগীদমক য়ুম কোতি অমা হেন্না শাখিবা অসিনচিংবা খুদমশিং মহাক্না পীখি। প্রধান মন্ত্রীনা য়াম্না তোনবা য়ুমফমদগী হৌরক্তুনা অৱাংবা ফম পায়খিবা লৈবাক অসিগী লুচীংবা কয়াগী খুদমশিং পীখি। অনৌবা ভারতকী নহাশিংনা করি পাম্লিবগে হায়বদু মখোয়না খঙই হায়না মহাক্না মখা তাখি। মহাক্না ফোংদোকখি মদুদি মকোক থোংবা এদমিনিস্ত্রেতিব সর্বিসতা হৌজিক মথৌ তৌরিবা নহা কয়াদি খুঙ্গংগী লমদমশিংদগীনি। মহাক্না হায়খি মদুদি শান্ন-খোৎনবগী তকমান পুরক্লিবী হীমা দাস অমদি অতোপ্পা নহাশিংনা অনৌবা ভারতপু মশক তাক্লি। প্রধান মন্ত্রীনা হায়খি মদুদি “ওইথোক্তবা লৈতে! পুম্নমক ফংবা ঙমই” হায়বা নহা ওইরিবা ভারত মচাশিংদা ফাওরি। লৈবাক অসিনা মথৌতারিবশিং অদু খংবা অমদি প্রজাশিংগী পুন্সি হেন্না য়াইফহনবদা মীৎয়েং থম্লি হায়না প্রধান মন্ত্রীনা হায়খি। লৈবাক অসিগী তোঙান তোঙানবা মথৌতাবশিং অদু ফংনবা ভারতমালা, সাগরমালা, মুদ্রা, স্তেন্দঅপ ইন্দিয়া, অমদি আয়ুশ্মান ভারতকুম্বা সরকারগী স্কিমশিং অমসুং ইনিসিয়েতিবশিংবু মতৌ করম্না শেম শাবগে হায়বদু মহাক্না শন্দোক্না তাকখি। সরকার অসিনা ইনোভেসন অমসুং রিসর্সতা মরুওইবা কয়া অমা পীরি হায়না মহাক্না মখা তাখি। দিজিতেল পেমেন্তশিং হেঙ্গৎহনবদা নহাশিংনা অচৌবা থৌদাং লৌরি হায়না প্রধান মন্ত্রীনা অকনবা ৱাফম থমখি। নহাশিংগী ইনর্জী অমসুং থৌনানা লৈবাক অসিগী নিংতম লান্থেংদা মরুওইবা থৌদাং অমা লৌখি হায়না মহাক্না ফোংদোকখি। ঙসিগী নহাশিংনা অনৌবা ভারতকীদমক চপ মান্নবা থৌদাং অদু লৌগদবনি হায়না মহাক্না মখা তাখি।
এসিস্তেন্ত সেক্রেতরীশিংগী ওইবা লোইশিনবগী থৌরমদা প্রধান মন্ত্রীনা ময়াই তাংবল  লৌখ্রে: ২০১৭ বেচগী আই.এ.এস. ওফিসরশিংনা প্রধান মন্ত্রীদা থৌরম কয়া উৎখ্রে

নই দিল্লীদা এসিস্তেন্ত সেক্রেতরীশিং (২০১৭ বেচগী আই.এ.এস. ওফিসরশি) ত্রেনিং লোইশিনবগী থৌরম প্রধান মন্ত্রীনরেন্দ্র মোদী শরুক য়াখ্রে। ওফিসরশিং অদুনা প্রধান মন্ত্রীগী মমাংদা থৌরম কয়া উৎখি। উৎখিবশিং অদুগী পান্দমশিংগী মনুংদা অরোনবা লৈতনা অমসুং য়াংনা থবক পাংথোক্নবা মচিন তুমগৎলক্লিবা জিলাশিংদা পায়খৎলিবা লৈঙাক্কী থবকশিং য়াওখি। অনৌবা ৱাখল্লোনশিং, অনৌবা থবকশিং অমসুং পান্দমশিংদা থবক পায়খৎনবা প্রধান মন্ত্রীনা ওফিসরশিংগী পুক্নিং থৌগৎখি। মীওই অমনা তোঙান-তোঙানবা মীওইশিংদগী মখোয়গী ৱারোলশিং লৌগদবনি, মদু নৈনগদবনি অমসুং মদুগী মতুংইন্না থবক পাংথোক্কদবনি হায়না প্রধান মন্ত্রীনা হায়খি। মহাক্না ওফিসরশিংদা লেপ্তনা তম্নবা অমসুং খঙনীংবা লৈহন্নবা তকশিনখি। প্রধান মন্ত্রীনা হায়খি পাংথোক্লিবা থবক অদুগী মাইওন চুমহনবা অসি সিবিল সর্ভেন্ত অমগী মরুওইবনি অমসুং থবক অদু মীচং-মীখাই নাইদনা পাংথোক্কদবনি। মহাক্না হায়খি সরকারগী স্কিমশিং মপুং ফানা পায়খৎনবা পুন্না থবক তৌমিন্নবা য়াম্না কান্নগনি। এসিস্তেন্ত সেক্রেতরী ওইনা কোর্স মনুংদা ফংখিবা লৌশিং কয়া অদু ওফিসরশিংনা ফজনা শীজিন্নগদবনি। মখোয়না উৎখিবশিং অদুগীদমক নহা ওইরিবা ওফিসরশিং প্রধান মন্ত্রীনা থাগৎখি অমসুং মখোয়গী তুংগী থৌদাংশিংগীদমক য়াইফ-পাউজেল পীখি। প্রধান মন্ত্রীনা হায়খি, নখোয়না মাইপাকপা অসি লৈবাক্কী ওইনা মরুওইবনি। নখোয়না মাইপাকপনা মীওই কয়াগী পুন্সিদা অহোংবা পুরক্কনি।
ফার্মস্যুতিকেল সেক্তরদা ভারত অমসুং উজবেকিস্থান মতেং পীনবগী এম ও য়ু মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ললোন-ইতিক, উদ্যোগ অমসুং ফার্মস্যুতিকেলগী পোৎথোকশিংগী রিসর্স অমসুং দিবলপমেন্তদা মতেং পীনবা হেনগৎনবা ভারত অমসুং উজবেকিস্থানগী মরক্তা এমওয়ু খুৎয়েক পীনবদা অয়াবা পীরে। ২০১৮গী ওক্তোবর ১দা উজবেকিস্থানগী প্রসিদেন্তনা ভারত্তা লাকপদা এমওয়ু অদু খুৎয়েক পীনগনি। লৈবাক অনিগী মরক্তা ফার্মস্যুতিকেলগী উদ্যোগ চাউখৎলকপগী মরুওইবা য়েংলগা অমসুং ফার্মস্যুতিকেল সেক্তরদা ললোন-ইতিক, পোৎ পুথোকপা অমসুং রিসর্স অমসুং দিবেলপমেন্তা লৈবাক অনিনা মতেং পীনবা মরি অসি শেমগৎপনি। এম ও য়ু অদুনা লৈবাক অনিগী মরক্তা একতিপ ফার্মস্যুতিকেল ইনগ্রেদিয়েন্ত(এ পি আই)শিং য়াউনা হিদাক-লাংথক শুংনবা লৈবাক অনিগী মরক্তা মতেং পীনবা য়াউরি। মসিদা এ পি আইশিং য়াউনা ফার্মস্যুতিকেলগী পোৎথোকশিং ললোন-ইতিক তৌবা অমসুং রেজিস্তার তৌবগী ই-পাউ পীথোক পীশিন তৌনবা, পোৎ থাদোকপগী মতাংদা আইনগী মথৌ তাবশিং মতেং পীনবা য়াউরি। এম ও য়ু অসিনা উজবেকিস্থানগা ফার্মস্যুতিকেলগী পোৎথোকশিংগী ললোন-ইতিক, রিসর্স অমসুং দিবলপমেন্তদা মতেং পীনবা হেনগৎহনগনি।
প্রধান মন্ত্রী নরেন্দ্র মোদী অমসুং নেপালগী প্রধান মন্ত্রী কে.পি. শর্ম ওলীনা পুন্না জোগবানী – বিরাতনগরদা ইন্তিগ্রেতেদ চেক পোস্ত শঙ্গাখ্রে

প্রধান মন্ত্রী শ্রী নরেন্দ্র মোদীনা নেপালগী প্রধান মন্ত্রী শ্রী কে.পি. শর্ম ওলীগা পুন্না ঙসি জোগবানী – বিরাতনগরদা অনিশুবা ইন্তিগ্রেতেদ চেক পোস্ত শঙ্গাখ্রে। জোগবানী – বিরাতনগর অসি লৈবাক অনিগী মরক্তা মরুওইবা ত্রেদ পোইন্ত অমনি। আই.সি.পি. অসি অনৌবা থাক্কী খুদোংচাবশিং লোয়নরি। জোগবানী – বিরাতনগরদা অনিশুবা ইন্তিগ্রেতেদ চেক পোস্ত অসি ভারত – নেপাল ঙমখৈদা ললোন ইতিক অমসুং পারজাশিং চত্থোক চৎশিন তৌবা লাইথোকহন্নবা ভারতকী তেংবাংগা লোয়ননা শাবনি। প্রধন মন্ত্রী অনিমক ভিদিও কফরেন্সকী থোংদা শরুক য়াখি। মহাক্কী ৱারোলদা প্রধান মন্ত্রীনা হায়খি, “নেপালগী মখল খুদিংমক্কী দিবেলপমেন্তদা ভারতনা থাজনিঙাই ওইরবা পার্তনর অমগী থৌদাং লৌরি।” মহাক্না হায়খি, “‘নাইবরহুদ ফার্সত’ অসি ঐহাক্কী সরকারগী মরুওইবা পোলিসীনি অমসুং ক্রোস বোর্দর কনেক্তিবিতী ফগৎহনবা অসি মসিগী মরুওইবা মওং মতৌ অমনি।” শ্রী মোদীনা হায়খি, “ভারত-নেপলগী ওইরগদি হেন্না ফবা কনেক্তিবিতীগী ইশু অসি হেন্না মরু ওই, মরমদি ঐখোয়গী মরী অসি য়ুম্লোন্নবা ওইবা অদু খক্তা নত্তে অদুম ওইনমক পুৱারী অমসুং জিওগ্রাফীনা ঐখোয়বু কলচর, নেচর, ইমুং-মনুং, লোন, দিবেলপমেন্ত অমসুং অতোপ্পা মরী কয়াগী থোংদা শম্নরি।” প্রধান মন্ত্রীনা হায়খি, “ঐহাক্কী সরকারনা মরূপওইবা লৈবাক পুম্নমক্কা লোয়ননা হেন্না ফবা ত্রান্সপোর্তেসন ফেসিলিতীশিং দিবেলপ তৌবা অমসুং ত্রেদ, কলচর, এদজুকেসন অসিনচিংবদা মখা তানা মরী শেমগৎনবা থবক তৌরি।” প্রধান মন্ত্রীনা হায়খি মদুদি ভারতনা নেপালদা ক্রোস কনেক্তিবিতী প্রোজেক্তশিং লম্বী-থোং, রেল অমসুং ত্রান্সমিসন লাইনশিংদা থবক তৌরি। প্রধান মন্ত্রী অনিমক্না নেপালদা ভারত সরকারগী তেংবাংগা লোয়ননা পায়খৎলিবা পোস্ত-আর্থক্বেক হাউজিং রিকন্সত্রক্সন প্রোজেক্তশিংদা খুমাং চাউশিল্লিবা অদুসু য়েংমিন্নখি। ২০১৫দা নেপালদা লাকখিবা য়ুহা হাবা অদু পল্লদুনা প্রধান মন্ত্রী শ্রী মোদীনা হায়খি, “মী কনবা অমসুং তেংবাং পীবগী ওপরেসন্দা ভারতনা অহানবা তেংবাং য়ৌহনখিবা লৈবাক্কী থৌদাং অদু লৌখি। ভারত হৌজিক নেপালগী রিকন্সত্রক্সন্দা ঐখোয়গী মরূপশিংগা লোয়ননা লেং মান্ননা থবক তৌরি।” গোর্খা অমসুং নুৱাকোত জিলাশিংদা য়ুম ৫০,০০০ শানবা ভারত সরকারগী ৱারেপ অদুগী মনুংদা য়ুম ৪৫,০০০দি হান্ননা শাবা লোইখ্রে। নেপালগী প্রধান মন্ত্রী শ্রী কে.পি. শর্ম ওলীনা ভারতনা হোৎনরিবশিং অদুগীদমক থাগৎপা ফোংদোকখি।
হর মজেস্তী ক্বীন ইলিজবেথ IIনা লৈখিদবদা প্রধান মন্ত্রীনা অৱাবা ফোংদোকখ্রে

হর মজেস্তী ক্বীন ইলিজবেথ IIনা লৈখিদবদা প্রধান মন্ত্রী, শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা ত্বীৎ তৌখি; "হর মজেস্তী ক্বীন ইলিজবেথ II ঐখোয়গী মতমসিগীদি থৌনা লৈবী অমনি হায়না নীংশিংনহৌরগনি। মহাক্না মহাক্কী লৈবাক অমসুং মীয়াম্বু ইথিল কয়াগা লোইননা লুচিংবীরম্মি। মহাক্না লেমজবা অমসুং ইকাইখুম্নবনা য়োম্লবা শক্তম অমা মীয়ামগী পুন্সিদা উৎপীরম্মি। মহাক্না লৈখিদবদা থম্মোই শোক্না নুংঙাইতবা ফাওই। অসিগুম্বা অৱাবা মীকুপসিদা মহাক্কী ইমুং মনুং অমসুং য়ু.কে.গী মীয়ামগী নুংঙাইতবদা শরুক য়াজরি।" "হর মজেস্তী ক্বীন ইলিজবেথ IIগা লোইননা ঐহাক্না য়ু.কে.দা ২০১৫ অমসুং ২০১৮দা চৎপা মতমদা নীংশিংহৌরগদবা মীকুপ কয়াদা উনজখি। মহাক্কী থৌজাল অমসুং মিনুংশি কৈদৌনুংদা কাওররোই। উন্নখিবশিংগী মরক্তগী নোংমা মহাক্না মহাক্কী লুহোংবদা মহাত্মা গান্ধীনা রুমাল অমা পীবীখিবদু উৎপীরকখি। মহাক্কী মতৌদু মতম চুপ্পদা নীংশিংদুনা লৈহৌরগনি।"